Președintele Sindicatelor de la Metrou lansează o știre-bombă care are la bază un studiu făcut de un institut de cercetare suedez în mai multe metrouri din Europa. Liderul de sindicat spune că, la noi, limita maximă admisă a fost depășită de opt ori și că gurile de ventilație nu respectă normele în materie.

Potrivit cercetărilor făcute de Hanna Karlsson, de la Institutul Karolinska aerul toxic de la metrou ne poate îmbolnăvi de cancer. Potrivit realitatea.net acestea nu sunt doar vorbe aruncate la întâmplare, căci anual, din 1990 până astăzi, cei care lucrează în subteran pierd, în medie, 15 colegi pe an, înainte ca aceștia să iasă la pensie.

Ceea ce este foarte periculos în aerul de la metrou, explică Matt Loxham, este faptul că circulă particule minuscule de fier și cupru, care pot pătrunde ușor în organism, în ficat, creier sau plămâni.

Cercetătorii au explicat că activitatea mecanică pe căile ferate subterane la temperaturi foarte ridicate sunt vinovate pentru generarea prafului bogat în metale, care ajunse în organism pot fi extrem de dăunătoare.